**ELŐTERJESZTÉS**

**Hévíz Város Önkormányzat Képviselő-testülete**

**2022. március 31-i rendes nyilvános ülésére**

**Tárgy:** Hévízi Turisztikai Nonprofit Kft. 4 %-os üzletrészének megvásárlása az Országos Kórházi Főigazgatóságtól

**Az előterjesztő:** Papp Gábor polgármester

**Készítette:** Szintén László, közgazdasági osztályvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat 43 %-os tulajdoni arányával a legnagyobb üzletérésszel rendelkezik a gazdasági társaságban.

Tóbiás Tamás, országos kórház-főigazgató helyettes, mint a Magyar Állam tulajdonos nevében eljáró tulajdonosi joggyakorló Országos Kórházi Főigazgatóság képviselője (továbbiakban OKFŐ) 2022. február 24-én kelt levelében megvételre ajánlotta 4%-os üzletrészüket, a Polgári Törvénykönyvről szóló 2013. évi V. törvény 3:166.§ alapján a tagok között átruházással névértéken, vagyis 120.000.-Ft összegben.

A társaság alapító okirata szerint az értékesítésre kerülő tulajdoni részarányt fel kell ajánlani megvételre a többi tulajdonostársaknak, ezt az ÖKFŐ a fenti levél alapján a többi tag felé is megtette.

Javasoljuk, hogy Hévíz Város Önkormányzat éljen a névértéken történő megvétellel. Az ügylet lebonyolításával megbízza a Hévízi Turisztikai Nonprofit Kft ügyvezető igazgatóját, hogy a társaság ügyvédje készítse elő az átruházásra vonatkozó dokumentumokat.

Az OKFŐ levele Hévízi Turisztikai Nonprofit Kft. 4 %-os értékesítésére előterjesztés mellékletét képezi.

A döntéshez egyszerű szótöbbség szükséges.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete elfogadja az Országos Kórházi Főigazgatóság (1125 Budapest, Diós árok 3.) értékesítési ajánlatát a Hévízi Turisztikai Nonprofit Kft-ben lévő 4 %-os tulajdoni részének tagok közötti átruházással történő megvásárlására 120.000 forint névértéken.

2. A Képviselő-testület megbízza a polgármestert, hogy kérje fel a Hévízi Turisztikai Nonprofit Kft ügyvezetőjét, hogy a társaság ügyvédjével készítsék elő a 4 %-os üzletrész átruházására vonatkozó dokumentumokat, és azt aláírás céljából küldje meg az érintett feleknek.

Felelős: Papp Gábor polgármester

Határidő: 2022. május 31.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | ügyvezető |  |  |
|  |  |  |  |